**भारत सरकार**

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 48

उत्‍तर देने की तारीख: 24.11.2014

**विदेशों में जाने वाले विद्यार्थियों का डेटा बैंक तैयार किया जाना**

**48. श्री परवेज़ हाशमीः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार विदेशों में विद्यार्जन हेतु जाने वाले विद्यार्थियों का डेटा बैंक तैयार करने की इच्छा रखती है;

(ख) यदि हां, तो तत्संबंधी ब्यौरा क्या है और ऐसे डेटा बैंक की कब तक स्थापना किए जाने की संभावना है; और

(ग) क्या सरकार विदेशों में विद्यार्जन हेतु प्रवेश पाने की इच्छा रखने वाले विद्यार्थियों के लिए कोई दिशानिर्देश जारी करने का भी विचार रखती है?

**उत्‍तर**

**मानव संसाधन विकास मंत्रालय में राज्‍यमंत्री**

**(प्रो. (डॉ.) राम शंकर कठेरिया)**

### (क) : जी, नहीं।

(ख) : प्रश्‍न नहीं उठता।

(ग) : जी, नहीं। फिर भी विदेश मंत्रालय और अनेक देशों के भारतीय मिशन उन देशों में अध्‍ययन के लिए प्रवेश चाहने वाले छात्रों के लाभ के लिए समय-समय पर परामर्श जारी करते हैं।

\*\*\*\*\*